Põhjalikult muutis Eesti majanduskeskkonda  omandireform ning Nõukogude suurpõllumajanduse ümberkujundamine talumajapidamisele tuginevaks süsteemiks. Majanduselus suurenes väikeettevõtluse ja erasektori osatähtsus ning välisinvesteeringud. Kõik need protsessid, eriti põllumajanduse ümberkorraldamine, arenesid valuliselt ning kohati tõsiste tagasilöökidega. Ühiskonnas suurenes varanduslik ebavõrdsus ning tööpuudus.